1968-BAN A TÖRVÉNYES REND FENNTARTÁSÁVAL KAMPÁNYOLÓ RICHARD M. NIXONT
VÁLASZTOTTÁK MEG AZ USA 37. ELNÖKÉNEK.
NIXON AZ IGAZSÁGÜGY-MINISZTERÉT, JOHN MITCHELLT A FŐ BIZALMASÁNAK NEVEZTE.
MITCHELL FELESÉGÉT, MARTHÁT PEDIG ÁTKOZOTTUL VESZÉLYESNEK.
1974 – A WATERGATE-BOTRÁNYT KÖVETŐEN NIXON TÁVOZIK HIVATALÁBÓL
Vajon helyrejön az ország?
Túlléptünk már a Watergate-en?
Remélem, sosem fogunk, mert bizonyos értelemben hasznos volt.
A politikusok most majd tisztességet tanulnak.
Meggyőződésem, hogy Martha nélkül
Watergate sem lett volna.
A NETFLIX DOKUMENTUMFILMJE
Mrs. Mitchell!
Ez a demokrácia,
ahol az emberek nem beszélhetnek szabadon az igazságról?
Tudják, hogy szeretem a sajtót.
Ha tehát aggaszt valami, nem fogom szétkürtölni mindenkinek,
hacsak nem azt tartom a helyes lépésnek.
Amikor tegnap reggel megérkezett a londoni reptérre,
azt mondta: „Richard Nixon tönkretette a házasságomat.”
Hogyan gyakorolt Richard Nixon ekkora hatást az egész életére?
David, ezzel most darázsfészekbe nyúlt.
És nem tudom, képes vagyok-e elmagyarázni
annyi idő alatt, amennyink van.
Van legalább 30 percünk.
Az elejéről kezdem.
John Newton Mitchell igazságügy-miniszter a feleségével, Marthával
a washingtoni Watergate házban lakott.
Úgy tűnt, kegyes velük az élet.
Tudom, hogy az elnök nagyon kedveli a férjemet.
Ügyvédpartnerek voltak, szoros kapcsolatban.
Mitchell korábban kötvényjogász volt,
és Nixon 1968-as kampányának vezetése előtt
nem foglalkozott politikával.
Igazságügyi miniszterként napjaink legvitatottabb ügyeivel foglalkozik.
Egyesek szerint a férje a második leghatalmasabb férfi Washingtonban.
Elmondaná, milyen is valójában?
A férjem az egyik legintelligensebb ember az országban.
Sőt, a világon.
Mr. Mitchell, hogy ismerte meg a feleségét? Vakrandin?
Úgy tűnik, egyikünk sem volt vak, mert minden jól alakult.
Egyszerűen Mrs. Mitchell voltam, a New York-i Rye-ban laktam.
Washington mintha egy másik ország lett volna.
Szinte magam is tisztviselő vagyok itt Washingtonban,
ezért sok mindent kérnek és várnak el tőlem mint miniszterfeleségtől.
Szeretném javítani Amerika kapcsolatait
a világ többi országával,
és egy kis szeretetet vinni a világba.
Gyakran mondom az ifjú jelölteknek, hogy lehet nyerni.
Először is megfelelő feleség kell.
Rá nem figyelnek annyira, és el kell fogadnia,
hogy a férjére irányul a figyelem.
Washingtont a férfiak uralták.
Fehér férfiak voltak a vezetők a Fehér Házban
és valamennyi kormányzati szinten.
A nők, akik részt vettek a washingtoni társasági életben, háziasszonyok voltak.
A nők átmentek a másik szobába kávézni,
míg a férfiak megbeszélték a fontos dolgokat.
De Martha Mitchell nem követte a játékszabályokat.
Nem szándékozott háttérben üldögélő, hallgatag feleség lenni.
Egy politikusfeleség nem olyan, mint egy normális ember,
nem teheti és mondhatja azt, amit akar.
- De én kimondom, amit akarok. - Igen.
Tudja, mit, kedvesem?
Én ezt a mai újságban olvastam,
és szerintem maguk nem végezték el a házi feladatukat.
Ha Martha vacsorára jött a Fehér Házba,
mindenki készenlétben állt.
A nők visszafogottabbak voltak akkoriban, de Martha nem.
Az elnök ezzel nyilván tisztában volt.
Nem mintha nem kedvelte volna a nőket.
De a hangos nőket nem szerette.
Jól elszórakoztam az elnökkel.
Nem tudta, hogy mikor viccelek, és mikor nem.
Furának talált engem.
Előfordult, hogy túl sokat ivott,
aztán nekiállt washingtoni hivatalokat hívni telefonon.
Szerette felhívni az elnököt.
Vagy őt idézve: „Az elnökömet.”
Felhívta Nixon elnököt,
és beszélt vele telefonon mostanában, Martha?
- Megmondta neki, hogy mit tegyen? - Időnként adok neki tanácsot.
A HÁBORÚ NEM JÓ A GYEREKEKNEK
Martha Mitchell szerint azokat, akik támogatják az erőszakos forradalmat,
ki kellene rúgni az országból.
Azt nem mondta, hová szeretné kirúgni őket.
Hajnali 2:00 felé felhívta a Little Rock-i Arkansas Gazette-et,
Fulbright szenátor keresztre feszítését követelve.
Mrs. Mitchell elég jellegzetes szereplővé vált,
ami meglehetősen érdekes.
Mindig úgy gondoltam, hogy Mr. Fulbright… Már ha így hívjuk.
Nekem ez nehezemre esik.
Mert a nevével ellentétben félig sem fényes elme.
Amikor megkérdeztek egy republikánus szenátort,
hallott-e a Mitchell-sztoriról, azt felelte:
„Úristen, megint telefonált?”
Hölgyeim és uraim!
Szerintem nem kérdéses, hogy kezdetben
még élvezték a Martha által keltett figyelmet.
Jól csinálta. Azt mondta, amit kellett.
Bár Nixon-párti volt,
semmitől sem zavartatta magát.
Mitchell pedig elfogadta ezt, ami még érdekesebbnek tűnt.
Nincs befolyásom arra, hogy mit mond és mit tesz.
Sőt, kezd lassan elszabadult rakétává válni.
Mondok valamit, édesem!
Ha bármi rosszat teszek a kormányzatban,
közöljék velem!
Bármikor, tényleg.
Az egész kormány médiaellenes volt,
és többek között ezért kezeltem barátságosan a sajtót.
Hogy vannak a pasijaim?
Amikor megjelentem,
az amerikaiak tudtak velem azonosulni.
A kormánytagok nem tudták elhinni.
„Mit kezdjünk Martha Mitchell-lel?”
Az USA igazságügyi miniszterének felesége, Martha Mitchell!
A szavazásunk szerint ön tette a legtöbbet a Ma Bellért,
és a nyereménye egy Legfelsőbb Bíróság alakú telefon.
Akkor örömmel fogom letenni.
MARTHA MINDIG SZÓKIMONDÓ
A CSODÁLATOS MARTHA
FIRST LADYKÉNT KÖSZÖNTÖTTÉK
Martha Mitchell derült égből villámcsapásként érkezett ide.
BESZÉDES MARTHA
MARTHA MITCHELL AZONNALI HÍRNEVE
Üdítően hatott.
AZ AMERIKAIAKÉRT BESZÉL
Minden riporter interjút akart készíteni vele, köztük én is.
Emlékszem, egyszer Kaliforniából utaztam haza,
és Mitchellék is a repülőn ültek.
A gép hátsó részén voltunk,
a férfiak kártyáztak,
és Martha Mitchell hátrajött.
Megkérdeztem, hogy mit gondol a miniszoknyáról.
„Miért nem valami fontosról kérdez?”
Erre én: „Oké, mit gondol a vietnámi háborúról?”
Ő meg: „Gyalázat.”
A férfiak letették a kártyát, és elővették a jegyzetfüzetüket.
Aztán kitiltották az Air Force One-ról.
MARTHA VÉLEMÉNYE: A HÁBORÚ „GYALÁZAT”.
Vietnám meghatározó háború volt az Egyesült Államok számára.
Több kormány is megörökölte,
Nixon pedig kitartott mellette.
HÁNY GYILKOSSÁG LESZ MÉG
Ezért Martha észrevételei nagyon kínosak voltak.
Egyetlen más, a kormányhoz kötődő személy
sem mondott volna ilyet.
Tudja, hogy veszélyes lehet egy politikai párt számára,
ha beszél egy feleség.
- Hisz őket sosem szokás hagyni. - Nem egészen.
- Tényleg? - Nem hinném.
Csak szokatlan, ha egy nő kimondja, amit gondol.
Martha nem hülye. Pontosan tudja, hogy mit csinál.
FEHÉR HÁZI KABINETFŐNÖK
Nem jelent problémát.
Tényleg nem?
1971 ÉS 1973 KÖZÖTT
NIXON ELNÖK TITOKBAN RÖGZÍTETTE A BESZÉLGETÉSEIT
A FEHÉR HÁZBAN ÉS A VEZETŐI IRODÁKBAN.
MARTHA MITCHELL TÖBB MINT SZÁZSZOR KERÜLT SZÓBA.
Állandóan gondot okoz. Rémisztő. Már nem bírom.
1972 NIXON ÚJRAVÁLASZTÁSI KAMPÁNYA
AZ IGAZI BÉKÉÉRT
Az 1972-es év egy olyan béke lehetőségének éve,
amilyenre még nem volt példa Amerika történelmében.
NIXON ÚJRA
TÁMOGATJUK, ELNÖK ÚR
Jó estét! Március 1-i hatállyal lemond John Mitchell igazságügy-miniszter,
hogy ismét ő vezesse Richard Nixon elnöki kampányát.
1972-ben John Mitchell vezette a kampányt.
Martha Mitchell pedig szabályosan tűkön ülve várta,
hogy nyilvánosan szerepelhessen a kampány során.
Az elsők közt léptem be a CREEP-be,
vagyis az Elnöki Újraválasztási Bizottságba.
Magruder, Porter és én
voltunk az elsők, akik megnyitották a CREEP-et.
Saját személyzetem és saját irodám volt.
Részt vettem a kampányban.
Az anyám, June Dankworth révén ismertem Marthát,
mert ő is a CREEP-nél dolgozott.
Az évek során közeli barátokká váltak.
Számomra ő Martha néni volt.
Kedvelték Marthát, mert népszerű volt.
Az úton mindig ő volt a figyelem középpontjában.
Bejárom az egész országot,
és éjjel-nappal azon dolgozom, hogy ez az ember elnök lehessen.
Nagyon lojális a párthoz és az elnökhöz,
és először úgy tűnt, hogy élvezi a nyilvános szereplést.
De aztán egyre gépiesebb lett.
ÜDVÖZÖLJÜK NIXON ELNÖKÖT
R. NIXON A BOLDOGSÁG
Mitől változott meg róla a véleménye?
Tudom, hogy a férjével azelőtt hittek Richard Nixonban.
Mi történt?
Kalifornia.
Akkor éppen nem állt szándékomban idejönni,
az utolsó pillanatban vettek rá.
1972. JÚNIUS 17. A WATERGATE-BETÖRÉS ESTÉJE
Köszöntök mindenkit!
Mit csinálnak ma este?
John Mitchell, én
és még páran a kampányból Los Angelesben voltunk,
egy adománygyűjtő rendezvényen.
Egy pincér hozott egy telefont, akkor tudtam meg, hogy mi történt.
Letartóztattak öt férfit,
akik lehallgatókészüléket próbáltak felszerelni
a Demokrata Párt országos választmányánál.
A behatolók az irodákba jutva
aktákat túrtak fel, és iratokat távolítottak el.
A betörés észlelését követően öt férfit tartóztattak le.
John Kaliforniában hagyott.
Aminek egyáltalán nem örültem.
Aztán, öt nap után először, elolvastam az újságot.
A GYANÚSÍTOTT A REPUBLIKÁNUSOKNAK DOLGOZIK
ÍRTA: BOB WOODWARD, CARL BERNSTEIN
Ez itt James W. McCord rendőrségi fényképe.
Ő egyike azon öt férfinak, akiket letartóztattak tegnap
a Demokrata Párt országos választmányának irodájában.
És vajon kicsoda ő?
Richard Nixon elnök újraválasztási kampányának tanácsadója.
Ismertem McCordot.
James McCord volt Martha testőre,
ő hordta a lányát iskolába.
John Mitchell családi asszisztensként alkalmazta.
John Mitchell Kaliforniából visszatért Washingtonba.
Komoly problémával nézett szembe.
Egyértelműen ő hagyta jóvá az elfuserált betörést.
John Mitchell, Nixon újraválasztási bizottságának elnöke
tagadja, hogy köze lenne az incidenshez.
Miért nem szóltak nekem ennyi időn át
a Watergate-betörésről?
Miért hagytak itt Kaliforniában?
Hajlok a gondolatra,
hogy a Watergate miatt nem vittek magukkal Washingtonba.
Azonnal felvettem a telefont,
és felhívtam Washingtont, hogy kiderítsem, mi ez az egész.
A lakásában találkoztam John Mitchell-lel.
Martha akkor is hívta.
Dühös volt, mert John Kaliforniában hagyta,
és nem mondott el mindent.
Azt hallottam, hogy Martha kezelhetetlen, hisztérikus.
A villában voltunk, a szállodában.
Az ágyon ültem, Helen Thomast hívtam,
amikor bejött a testőr.
Azt mondta: „Mrs. Mitchell Helen Thomasszal telefonál.
A Watergate-ről magyaráz neki.
Mit tegyek?”
Majd hallottam, hogy Martha azt mondja: „Hagyjon!”
Nem tudtam, mi történik, aztán megszakadt a vonal.
A szálloda ügyeletes orvosa voltam.
Egy privát szobába mentem.
Többen is voltak odabent, nagyon feldúlta őket a nő üvöltözése.
Meg akarták nyugtatni.
Lefogták, én pedig beadtam neki egy nyugtatóinjekciót.
Nagyon szokatlan volt ez az egész.
De ha egy fontos kormánytisztviselő telefonál,
nem vitatkozunk.
Attól kezdve fogságban tartottak.
Tényleg fogoly volt?
Szó szerint négy fal közé zártak.
MARTHA: „A REPUBLIKÁNUS PÁRT FOGLYA VAGYOK”
A kínos lehallgatási ügyet követően
Martha Mitchell újra megszólal.
Tegnap este elmondta egy riporternek, hogy a férje biztonsági őreinek foglya.
Amikor telefonált, öt őr kitépte a készüléket a falból,
majd, idézem: „Az ágyra dobtak, és tűt szúrtak a hátsómba.”
Szerintem nem sok nő van az országban, aki azzal hív fel,
hogy ő most politikai fogoly.
Szóval érezhető volt
az ellenséges erők jelenléte.
Zúzódásokat mutatott a karján, és azt mondta, több is van a combján.
Úgy fogalmazott: „Hazafi voltam, amíg merénylet nem ért.”
Az elnök ma számos politikai üggyel foglalkozott.
Elsősorban a Martha Mitchell-kérdés miatt aggódott.
Az elnök szerint Johnnak el kellene őt hallgattatnia
vagy bezárnia,
mert nem hagyhatja, hogy ilyesmiket beszéljen.
Ebből komoly országos probléma lesz.
Martha Mitchell elmondta, hogy elhagyja a férjét,
ha nem száll ki a politikából.
MARTHA: AZ ELNÖK VAGY ÉN
Elmondta: „Nagyon szeretem a férjem,
de a jelenleg zajló mocskos dolgokat nem tűrhetem el.”
FEHÉR HÁZI FELVÉTELEK
Biztos, hogy Martha nélkül
John el tudta volna fojtani ezt a Watergate dolgot.
Kézben tartjuk, de talán csak ideiglenesen,
és talán az lenne a jó lépés, ha John kiszállna.
Martha rajongói csodálatosnak tartanák.
A férfi lemond a munkájáról,
ahogy Windsor hercege mondott le a trónról a szerelméért.
Szegény nő nem érzi jól magát,
a férje pedig mellette marad.
És kiszivárogtatjuk, hogy Martha nem egészséges.
- Muszáj. - Már folyamatban van.
GOND
IVÁS
Hirtelen pletykák kezdtek terjedni a Fehér Házból.
„GYENGÉLKEDIK”
És egyszer csak megjelenik, hogy őrült vagyok,
meg ilyen, meg olyan.
„ÖSSZEZAVARODOTT”
A lemondás pozitív sztori lesz.
Marthának fogják betudni.
Igen, ezt kell tennünk.
Hívja a sajtót!
John Mitchell, a volt igazságügy-miniszter nem Nixon kampányfőnöke többé.
„A FELESÉGEM AZ ELSŐ”
Azt mondta az elnöknek, Mrs. Mitchell miatt mond le.
A FELESÉGEM
Egyes demokraták szerint az irodájukban történt betörés,
melyben Mitchell egy alkalmazottja is részt vett, szintén közrejátszhatott.
A republikánusok ezt hevesen tagadják.
Szerintük kizárólag Mrs. Mitchell az ok.
Mitchellék egy barátja az igazságügy-minisztériumból azt mondta:
„Marthának van egy problémája.
Ez láthatóan súlyosbodott.”
Megaláztak, megbántottak,
de nem tudtam, valójában ki bántott.
A kaliforniai incidens volt a kezdet.
AKI BESZÉL: PIPER DANKWORTH CSALÁDI BARÁT
Akkor jött rá,
hogy valamilyen okból el akarják hallgattatni.
Martha Mitchell ma már politikai fogolyként írja le önmagát.
Azt hiszem, az a kötelességünk, hogy kiszabadítsuk Martha Mitchellt.
A DEMOKRATÁK VÁRHATÓ ELNÖKJELÖLTJE, 1972
1972. JÚLIUS DEMOKRATA ELNÖKJELÖLŐ GYŰLÉS
Szabadítsák ki Martha Mitchellt!
CSIRKELEVEST MARTHÁNAK
Gyerünk, Nixon Szabadíts ki Marthát
SZABADÍTSÁK KI MARTHA MITCHELLT!
Irreálisnak tűnt a történet, hogy az akarata ellenére tartják fogva.
Tényleg hittek neki?
Szerintem senki sem.
„FÉLNEK AZ ŐSZINTESÉGEMTŐL”
MARTHA LETESZI A TELEFONT
MARTHA „SZABAD”; ÚJ ÉLETET ÉPÍT NEW YORKBAN
A saját kis lakásomban lakom,
és bujkálok, mert nagyon kínos ez nekem.
Teljesen visszavonultam a politikától,
ők pedig minden lehetséges módon próbálták eltussolni a Watergate-et.
AZ EGYESÜLT ÁLLAMOK ELNÖKI PECSÉTJE
A Watergate semmiképp sem csak egy betörés volt.
A Watergate egy kiterjedt kampány volt,
tele mocskos trükkökkel az újraválasztás érdekében.
Egy őrült hajsza volt, hogy a lehető legnagyobb részét eltussolhassák,
legalábbis a 72-es választásokig.
A VÁLASZTÁS ÉVE
GYŐZELEM VAGY VERESÉG
Még négy év!
És sikerrel járt.
Nixon nagy többséggel győzött.
1973. JANUÁR 20. A BEIKTATÁS NAPJA
Az elnöksége témája a gyűlölet volt.
Használjuk az elnöki hatalmat
a bosszú eszközeként
bárki ellen, aki az útjába állt,
ideértve Martha Mitchellt is!
A Watergate-sztori kifulladt a választással.
Tulajdonképpen vége volt.
És csak McCorddal támadt fel újra.
James McCord, aki azt mondta a bírónak,
hogy sokkal több van a Watergate-ügy hátterében,
ma egy szenátusi bizottsággal közli mindazt, amit tud.
McCord elmondta, hogy John Mitchell sokat tudott a Watergate-ről.
Mr. Mitchell, ön egykor a törvényes rend jelképe volt…
Most is az vagyok.
Elhihetik.
John Mitchell ekkor már nem a kormány tagja,
hanem átlagos állampolgár.
De Martha elkezdett beszélni a barátaival a sajtóban.
Fred LaRue azt mondta, hogy vigyázzak, ha telefonálok,
mert Martha is felveszi a telefont, és hallgatózik.
Szóval vigyázzak, hogy mit mondok.
FEHÉR HÁZI FELVÉTELEK
Látta, hogy mit tett Martha Mitchell?
Nem. Felhívott valakit?
Felhívta a New York Timest.
MRS. MITCHELL FÉL, HOGY A FÉRJÉHEZ KÖTIK A WATERGATE-ÜGYET
És mit mondott nekik?
Előadta, hogy besározzák Johnt, és hogy ő ezt nem engedi.
„Semmit sem kenhetnek rá.
Nem hagyom, és teszek rá, hogy kinek esik baja. Mondhatok neveket.”
Szerintem dühös volt Nixonra, mert ilyen helyzetbe hozta Johnt.
Johnt akarta óvni,
de szerintem nem tudta, hogy valójában mennyire érintett.
A John iránti szerelme volt a gyenge pontja.
Elegem van abból, hogy egyesek szerint a figyelemre hajtok.
De ha figyelem kell ahhoz, hogy tisztázzak két vétlen embert,
a férjemet és magamat…
És a Fehér Házé minden felelősség.
Mit ért a Fehér Ház alatt?
1973. 05. 24., NBC NEWS
Mit értek a Fehér Ház alatt?
A Fehér Ház felelősségén.
Mit gondol, honnan ered ez az egész?
Ennyire hülyének nézi a férjemet?
Maga szerint kit véd?
Kit?
Fogalmam sincs. Kit?
Az elnök urat védi,
efelől az égvilágon semmi kétség.
Mindenkinek elmondom. Tudják, mi lesz a vége. Valószínűleg megölnek.
Maguknak, a sajtónak kell megvédenie engem.
A wisconsini Madisonban voltam, ott talált meg engem.
Azt mondta, Nixonnak le kell mondania.
Ezt ő mondta ki először.
Nixon volt kampányfőnökének neje elmondta,
hogy a férje és az elnök számos estét töltött a stratégia tervezésével.
Mrs. Mitchell szavait idézve:
„Az elnök úr mindvégig tudta, hogy mi történik.”
Ez az elnök azt állítja nekünk, az amerikaiaknak,
hogy nem tud a sok szörnyűségről,
ami az orra előtt történik.
Ez az ember tudta, hogy mi történik,
vagy gondatlanul végezte az elnöki feladatait.
Érezte.
MARTHA: NIXON MINDENT TUDOTT
Tudta, hogy valami nem stimmel.
Carl Bernsteinnel kezdtünk rájönni,
hogy Martha egy egyszemélyes görög kórus, mert az igazat mondja.
HAMIS TANÚZÁS
Akinek a házastársa olyan súlyos jogi bajban van,
mint John Mitchell, az tudja az ilyesmit.
John Mitchell csak amiatt haragudott,
hogy azt mondtam, az elnök úrnak le kellene mondania.
Szerintem emiatt kapott egy kis fejmosást a Fehér Háztól.
Martha közölte Johnnal, hogy börtönbe kerül, ha kitart Nixon mellett.
Az pedig, aki az egészet okozta, szabadlábon marad.
John Mitchell, a volt igazságügy-miniszter elhagyta a feleségét,
és egy New York-i hotelbe költözött.
A Newsweek szerint mindezt erőszakos kifakadások előzték meg,
amikor Mrs. Mitchell a lakóépületük folyosójára dobálta a férje ruháit.
Mitchell azt mondta a barátainak,
hogy a felesége beteg,
de nem képes megtenni a szükséges jogi lépéseket,
hogy kezelésbe vegyék.
AKI BESZÉL: PIPER DANKWORTH CSALÁDI BARÁT
Egyedül maradt, miután John elment.
A lánya, Marty sem volt vele.
És tudom, hogy nagyon fájt Marthának, amikor elidegenedtek egymástól.
Komoly nehézségeken mentem keresztül,
szóval nekem aztán volna rá okom, hogy alkoholista legyek.
De nem vagyok az.
Szerintem állandóan félt, hogy történhet vele még valami.
Azt mondta: „Azért csinálják, mert szerintük túl sokat tudok.”
Benyugtatóztak.
Kétszer is megpróbáltak elmegyógyintézetbe juttatni.
Megpróbáltak megölni.
Halálra rémültem.
…mert minden reggel úgy ébredek, hogy vajon ma mi fog történni.
Nem tudom, miért nem fogtam fel valamennyire,
hogy mi történik, de így volt.
…amíg meg nem tudtam,
hogy Nixon és Mitchell az Ovális Irodában
tervelték ki ezt az egészet ellenem.
Rajta volt a felvételeken.
A szenátus Watergate-bizottsága csak a múlt héten
szerzett tudomást a Nixon beszélgetéseiről készült felvételekről,
melyekben a Watergate-ügy is szóba kerül.
Én úgy hittem, hogy John Mitchell miattam mondott le,
a felvételekből viszont az ellenkezője derül ki,
vagyis hogy ő és Richard Nixon irányítottak engem,
tehát pontosan eltervezték,
hogy Mitchell hogyan száll ki a kampányból.
FEHÉR HÁZI FELVÉTELEK
1972. JÚNIUS 30. KÉT ÉVVEL KORÁBBAN
Martha ezúttal tényleg túlment minden határon.
Egyfajta Frankensteint hoztunk létre a sajtóval.
Híresség lett belőle.
Így van.
Próbálom kordában tartani. Elcsitítani.
Meglepetésnek kell lennie, hogy lemondasz.
Különben…
Igaz. Rögtön a Watergate-hez kötnék.
Ma vádat emeltek Nixon legközelebbi politikai szövetségesei ellen,
ami fordulópontot jelent a Watergate-nyomozásban.
John Mitchell, a volt igazságügy-miniszter és kampányfőnök
a vád szerint hamis vallomással akadályozta az igazságszolgáltatást,
amiért akár 30 évet is kaphat.
Mitchell biztos azt hitte, hogy kegyelmet kap,
de persze Nixon úgy távozott, hogy nem adott neki kegyelmet.
A Watergate hosszú és nehéz időszaka alatt
úgy éreztem, hogy kötelességem kitartani.
Ugyanakkor nyilvánvalóvá vált számomra,
hogy már nincs erős politikai bázisom a Kongresszusban.
Ezért holnap délben lemondok elnöki tisztségemről.
1974. AUGUSZTUS 9.
Nixon lemondásakor
éreztem át először az egészet.
Az volt a kezdet, amikor fel kellett állnom.
Martha Mitchellt egy időben szórakoztatónak és botrányosnak tartották
a szókimondásával és az éjszakai telefonjaival.
Majd jöttek a dühös mondatai a Watergate-ügyről,
és végül rádöbbentünk, hogy igazat mondott.
MOST MÁR HALLUNK, MARTHA
MARTHA MITCHELL A KÉPERNYŐN
Ez itt a Panorama, Maury Povich vagyok.
Az e heti műsorvezetőtársam pedig Martha Mitchell.
ÁTALAKULT!
HATTYÚVÁ VÁLT
WATERGATE HŐSÉNEK TARTJÁK
A HÁZASSÁGOM A POLITIKA ÁLDOZATA
„KI AZ A JOHN?”
A Fehér Ház azt mondta az újságíróknak, így nekem is,
hogy John Mitchell azért mond le,
mert gondoskodnia kell a feleségéről, aki kiborult.
- Szegénynek vigyáznia kellett rám. - Igen.
MARTHA MITCHELL NEM ŐRÜLT ÍRTA: NORA EPHRON
Azt mondják, ön indította el a Watergate-ügyet.
- Ön szólt róla mindenkinek. - Így van.
- Elégedett az eredménnyel? - Az vagyok.
Ön szerint az elnök…
A legjobb, ami az országgal történhetett.
Elérjük, hogy a politikusok
ismét hitelesek legyenek.
Nem lesznek tisztességtelenek.
Richard Nixon legközelebbi fehér házi és politikai szövetségeseit
ma börtönbüntetésre ítélték a Watergate-ügyben betöltött szerepükért.
Sokak számára ez jelentette a Watergate-dráma fináléját.
John Mitchell is nyilatkozott utána.
Rosszabb is lehetne, ha arra ítélnek, hogy Martha Mitchell-lel éljek,
szóval ebben jól jártam.
- Van önben keserűség emiatt? - Nagyon is.
Martha Mitchell,
aki arról volt híres, hogy megszellőztette a Fehér Ház ügyeit,
ma a Pink House-ban árul ruhákat.
Beperelte John Mitchellt az elmaradt tartásdíjért,
a közelmúltbeli bírósági iratok tanúsága szerint
súlyos beteg, nincs pénze, se barátai.
Amikor megbetegedett, sok barátját nem akarta látni.
Akit pedig akart volna, az elutasította.
Négyszáz ember jött ma el az arkanas-i Pine Bluffba,
hogy végső búcsút vegyen Martha Mitchelltől.
1976. JÚNIUS 3.
Az őszintesége miatt került összetűzésbe a Nixon-kormánnyal
és a saját férjével is.
De otthon sok csodálót szerzett vele.
Volt, aki virágot küldött.
Az egyik koszorún fehér krizantémból azt rakták ki:
„Marthának igaza volt.”
Szalagot nem tűztek mellé.
MARTHÁNAK IGAZA VOLT
Őrült volt Martha?
Nem hinném. Szerintem fantasztikus ember volt,
és bizonyos értelemben látnok is.
Profetikus.
Mrs. Mitchell! Ön biztosan bekerül majd a történelemkönyvekbe.
Mit szeretne, hogy emlékezzenek önre?
Ha bármi jót teszek, Barbara,
akkor szeretném, ha úgy ismernének, hogy a hazámért cselekszem jót.
Az lenne a legnagyszerűbb a világon.
- Méghozzá úgy, hogy hallatja a hangját. - Igen.
JOHN MITCHELL 19 HÓNAPOT TÖLTÖTT BÖRTÖNBEN
AZ ELTUSSOLÁSI KÍSÉRLETBEN BETÖLTÖTT SZEREPÉÉRT.
RICHARD NIXON KEGYELMET KAPOTT AZ UTÓDJÁTÓL, GERALD FORDTÓL
30 NAPPAL A LEMONDÁSA UTÁN.
BRENDAN MAHER HARVARDI PSZICHOLÓGUS 1988-BAN HASZNÁLTA ELŐSZÖR
A „MARTHA MITCHELL-EFFEKTUS” KIFEJEZÉST,
AMI AZT JELENTI, HOGY VALAKIT ELŐSZÖR TÉVESZMÉSNEK VÉLNEK,
DE KÉSŐBB KIDERÜL, HOGY IGAZAT MOND.
FLORENCE E. ALVERGUE EMLÉKÉRE
A feliratot fordította: Marik Gábor